Йоханес Бобровски
Градове край Волга

Превод от немски: Димитър Дублев, —

chitanka.info

Стена като черта.

Кули. Стъпало — брегът. Някога

дървеният мост се скъсал

и по реката поели далеко

татарски огньове. Нощта,

скитник-монах, дошла,

говорейки. Утрините

изгрявали, цистерните

се облели със кръв.

Аз ходя по камъни.

Тук, в маранята на пладнята,

с длан си засенил очите

Минин. Тогава рев

препуснал бегом срещу водата:

пристигнал

Стьонка. Спрели на брега

до пояс във храстите

сибиряците и техните гори

вървели подире им.

Там чух

една уста човешка

да вика:

„Влез в твоя дом

през вратата зазидана,

отвори прозорците

за морето на светлината!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.